Seattle höfðingi

Seattle höfðingi eða Noah Sealth (fæddur um 1780; dáinn 7. júní 1866) var leiðtogi frumbyggjaættbálkanna Suquamish og Duwamish á svæði sem nú er við Puget-sund í Washington-fylki Bandaríkjanna. Borgin Seattle heitir eftir honum. Hann var þekktur stríðsmaður og ræðumaður og hélt þekkta ræðu um umhverfisvernd árið 1854 sem oft er vitnað í, þótt hún hafi aðeins varðveist sem endurgerð út frá skrifuðum nótum landnemans Henry A. Smith yfir 30 árum síðar. Franskir trúboðar voru sagðir hafa snúið Seattle til kaþólskrar trúar og skírðu hann Noah. Seattle myndaði samband við bandaríska lækninn og frumkvöðulinn Doc Maynard og vegna þess komust á friðsamleg tengsl milli frumbyggjaættbálkanna og hvítra landnema.

Í dægurmenningu
Gruggsveitin Soundgarden frá Seattle setti inn texta úr ræðu Seattle höfðingja í ábreiðu sinni á Black Sabbath-laginu „Into the Void“.

Heimild

Flokkur:Indíánahöfðingjar í Bandaríkjunum
Flokkur:Seattle